turjo4nis/wikipedia-bn-dump-20250701 huggingface dataset:
উত্তরা ব্যাংক পিএলসি

উত্তরা ব্যাংক পিএলসি. বাংলাদেশের একটি বেসরকারি বাণিজ্যিক ব্যাংক। ব্যাংকটির প্রধান কার্যালয় ঢাকার মতিঝিলে অবস্তিত। ব্যাংকটি বর্তমানে ২৪৯ টি শাখা এবং ৪৪ টি উপ-শাখা নিয়ে ব্যাংকিং কার্যক্রম পরিচালনা করছে।

ইতিহাস 
ব্যাংকটি ১৯৬৫ সালের ২৮ জানুয়ারি "ইস্টার্ন ব্যাংকিং কর্পোরেশন" নামে প্রতিষ্ঠা লাভ করে। ব্যাংকটির প্রতিষ্ঠাকালীন শাখা ছিল ৪টি এবং বাংলাদেশের স্বাধীনতার পূর্ব পর্যন্ত ব্যাংকটির শাখার সংখ্যা দাঁড়ায় ৬০টি। ১৯৭১ সালে অসহযোগ আন্দোলনের সময় ব্যাংকটি পূর্ব বাংলার কোষাগারের দায়িত্ব পালন করে। স্বাধীনতা যুদ্ধের পরে সরকার ব্যাংকটি অধিগ্রহণ করে এবং ''উত্তরা ব্যাংক'' নামকরণ করে। ১৯৭২ সালের ২৬ মার্চ থেকে সরকারি ব্যাংক হিসেবে পুনরায় কার্যক্রম শুরু করে। ১৯৮৩ সালে বাংলাদেশ সরকার ব্যাংক বেসরকারিকরণ শুরু করে। ফলে এই ব্যাংকটিও বেসরকারি ব্যাংক হিসাবে কার্যক্রম শুরু করে।

শাখা 
উত্তরা ব্যাংক ২৪৯ টি অনলাইন শাখা ও ৪৪ টি উপ-শাখা নিয়ে পরিচালিত হচ্ছে। দেশে বিদেশে কার্যক্রম পরিচালনার জন্য ১২টি অঞ্চলে বিভক্ত করে ১২ আঞ্চলিক অফিস করা হয়েছে। এছাড়াও ব্যাংকটি বৈদেশিক বাণিজ্যে সম্পাদনের জন্য প্রায় ৬০০টি বিদেশি আর্থিক প্রতিষ্ঠানের সঙ্গে যুক্ত।

পরিচালনা 
ব্যাংকটির পরিচালনার দায়িত্ব থাকে ১৪ সদস্যের একটি পরিচালনা পর্ষদের হাতে। ব্যাংকের সার্বিক কার্যক্রম সম্পন্ন ও তত্বাবধানে একটি ব্যবস্থাপনা কমিটি রয়েছে। পরিচালনা পর্ষদের বর্তমান চেয়ারম্যান আজহারুল ইসলাম এবং ব্যবস্থাপনা পরিচালক ও প্রধান নির্বাহী কর্মকর্তা মোহাম্মদ রবিউল হোসেন।

আর্থিক সক্ষমতা 
বাংলাদেশের ব্যাংকিং খাতের সাম্প্রতিক মন্দা স্বত্ত্বেও উত্তরা ব্যাংক ধারাবাহিক উন্নতি করে যাচ্ছে। বাংলাদেশী পত্রিকা বণিক বার্তা ৭টি সূচকের ভিত্তিতে উত্তরা ব্যাংককে অন্যতম শক্তিশালী ব্যাংক হিসাবে ঘোষণা করেছে।

তথ্যসূত্র

বহিঃসংযোগ 
 অফিশিয়াল ওয়েবসাইট

বাংলাদেশের বেসরকারি ব্যাংক
১৯৬৫-এ প্রতিষ্ঠিত ব্যাংক
বাংলাদেশের ব্যাংক
ঢাকা স্টক এক্সচেঞ্জে তালিকাভুক্ত কোম্পানি
যমুনা ব্যাংক পিএলসি

যমুনা ব্যাংক পিএলসি বাংলাদেশের একটি বেসরকারি ব্যাংক। ব্যাংকটি কোম্পানি আইন ১৯৯৪ দ্বারা নিবন্ধিত ব্যাংকিং কোম্পানি। এটি বাণিজ্যিক যাত্রা শুরু করে ৩ জুন, ২০০১ সালে।

ভিশন
ব্যাংকিং সেক্টরকে নেতৃত্ব দেয়া এবং দেশের উন্নয়নয়ে গুরুত্বপূর্ণ ভূমিকা রাখা।

কার্যক্রম
বর্তমানে ব্যাংকটি বিভিন্ন ধরনের সেবা দিচ্ছে - 
 রিটেইল ব্যাংকিং
 কর্পোরেট ব্যাংকিং
 ইসলামী ব্যাংকিং
 এসএমই ব্যাংকিং
 আন্তর্জাতিক ব্যাংকিং
 এনআরবি ব্যাংকিং এবং বিদেশী রেমিটেন্স

শাখা
বর্তমানে যমুনা ব্যাংকের (ডিসেম্বর,২০২২) ১৬৭ টি শাখা আছে

এটিএম বুথ
বর্তমানে যমুনা ব্যাংকের (ডিসেম্বর, ২০২২) ৩২৫ টি এটিএম বুথ আছে ।

তথ্যসূত্র

বহিঃসংযোগ
  অফিশিয়াল ওয়েবসাইট

বাংলাদেশের বেসরকারি ব্যাংক
২০০১-এ প্রতিষ্ঠিত ব্যাংক
বাংলাদেশের ব্যাংক
ঢাকা স্টক এক্সচেঞ্জে তালিকাভুক্ত কোম্পানি
জাস্টিন ল্যাঙ্গার

জাস্টিন লি ল্যাঙ্গার, এএম (; জন্ম: ২১ নভেম্বর, ১৯৭০) পশ্চিম অস্ট্রেলিয়ার পার্থে জন্মগ্রহণকারী অস্ট্রেলিয়ার সাবেক টেস্ট ক্রিকেটার। তিনি অস্ট্রেলিয়া ক্রিকেট দলের প্রতিনিধিত্ব করেন। বামহাতি ব্যাটসম্যান জাস্টিন ল্যাঙ্গার অস্ট্রেলিয়ার ক্রিকেট ইতিহাসে অন্যতম সেরা ব্যাটসম্যান ছিলেন। জাতীয় দলে খেলার পাশাপাশি ঘরোয়া ক্রিকেটে ওয়েস্টার্ন অস্ট্রেলিয়া, ইংরেজ কাউন্টি চ্যাম্পিয়নশীপে মিডলসেক্স ও সমারসেট দলের হয়ে প্রতিনিধিত্ব করেছেন। যে-কোন অস্ট্রেলীয় ক্রিকেটারের তুলনায় প্রথম-শ্রেণীর ক্রিকেটে সর্বাধিক রান করার গৌরব অর্জন করেছেন। বর্তমানে তিনি ওয়েস্টার্ন অস্ট্রেলিয়া ও অস্ট্রেলিয়ার ঘরোয়া ক্রিকেটে পার্থ স্কর্চার্সের কোচের দায়িত্ব পালন করছেন।

আন্তর্জাতিক ক্রিকেট 
জানুয়ারি, ১৯৯৩ সালে অ্যাডিলেড ওভালে সফরকারী ওয়েস্ট ইন্ডিজের বিপক্ষে তার টেস্ট অভিষেক ঘটে। শক্তিশালী ওয়েস্ট ইন্ডিয়ান পেস বোলিং আক্রমণ রুখে দিয়ে দলের বাদ-বাকী অস্ট্রেলীয় দলের অন্যান্যদের সাথে মিশ্র অভ্যর্থনা পান। প্রথম ইনিংসে মাত্র ২০ রান করার পর দ্বিতীয় ইনিংসে ৫৪ রান করে দলের সর্বোচ্চ রান সংগ্রহকারী হন। ঐ খেলায় অস্ট্রেলিয়া মাত্র ১ রানের ব্যবধানে পরাভূত হয়। সিরিজের পঞ্চম ও চূড়ান্ত টেস্টে দুই ইনিংস মিলিয়ে মাত্র ১১ রান করেন। ঐ টেস্টে কার্টলি অ্যামব্রোস ও ইয়ান বিশপের আধিপত্য ছিল।

নভেম্বর, ১৯৯৯ সালে হোবার্টের বেলেরিভ ওভালে অ্যাডাম গিলক্রিস্টের সাথে টেস্ট জয়ী ২৩৮ রানের জুটি গড়েন। পাকিস্তানের বিপক্ষে ৩৬৯ রানের জয়ের লক্ষ্যে অস্ট্রেলিয়া দল এক পর্যায়ে ৫ উইকেটে ১২৬ রান করে পরাজয়ের দিকে অগ্রসর হলে এ জুটি বাঁধা হয়ে দাঁড়ায়। 
তার এ ইনিংসে সেঞ্চুরি ৩৮৮ মিনিটে সংগৃহীত হয় যা সবচেয়ে মন্থরতম অস্ট্রেলীয় রেকর্ড হিসেবে বিবেচিত।

সম্মাননা 
২০০১ সালে অ্যান্ডি ক্যাড্ডিক, মার্টিন বিকনেল, ড্যারেন লেহম্যান ও মার্ক অ্যালিয়েনের সাথে তিনিও উইজডেন কর্তৃক পাঁচজন বর্ষসেরা ক্রিকেটারদের একজনরূপে মনোনীত হন।

অবসর 
১ জানুয়ারি, ২০০৭ তারিখে ল্যাঙ্গার টেস্ট ক্রিকেট থেকে তার অবসরের ঘোষণা দেন। সিডনি ক্রিকেট গ্রাউন্ডে অনুষ্ঠিত অ্যাশেজ সিরিজের পঞ্চম টেস্ট শুরুর পরেরদিন তার এ ঘোষণা আসে। ড্যামিয়েন মার্টিনের দলে আকস্মিক প্রত্যাবর্তনের তিন টেস্টের পর তিনি এ সিদ্ধান্ত নেন।

আন্তর্জাতিক ক্রিকেট থেকে অবসর নিলেও তিনি প্রথম-শ্রেণীর ক্রিকেট খেলা চালিয়ে যেতে থাকেন। একই দিনে সমারসেট কর্তৃপক্ষ জানায় যে, তিনি ২০০৭ সাল পর্যন্ত সমারসেট দলের অধিনায়কত্ব হতে রাজী হয়েছেন। ২০০৭-০৮ মৌসুমে ওয়েস্টার্ন অস্ট্রেলিয়ার সাথে চূড়ান্ত মৌসুম অতিবাহিত করেন।

তথ্যসূত্র

আরও দেখুন 
 ডেভিড বুন
 উইজডেন বর্ষসেরা ক্রিকেটার
 টেস্ট ক্রিকেটে হ্যাট্রিকের তালিকা

বহিঃসংযোগ 

 
 

অস্ট্রেলীয় ক্রিকেটার
১৯৭০-এ জন্ম
জীবিত ব্যক্তি
অস্ট্রেলিয়ার টেস্ট ক্রিকেটার
অস্ট্রেলিয়ার একদিনের আন্তর্জাতিক ক্রিকেটার
মিডলসেক্সের ক্রিকেটার
মিডলসেক্স ক্রিকেট অধিনায়ক
রাজস্থান রয়্যালসের ক্রিকেটার
সমারসেটের ক্রিকেটার
সমারসেট ক্রিকেট অধিনায়ক
ওয়েস্টার্ন অস্ট্রেলিয়ার ক্রিকেটার
অস্ট্রেলিয়ান ইনস্টিটিউট অব স্পোর্টসের ক্রিকেটার
উইজডেন বর্ষসেরা ক্রিকেটার
মেম্বার্স অব দি অর্ডার অব অস্ট্রেলিয়া
বর্ষসেরা ওয়েস্টার্ন অস্ট্রেলিয়ান স্পোর্টস স্টার বিজয়ী
অস্ট্রেলীয় ক্রিকেট কোচ
বিগ ব্যাশ লিগের কোচ
জার্মান বংশোদ্ভূত অস্ট্রেলীয় ব্যক্তি
পার্থ, পশ্চিম অস্ট্রেলিয়া থেকে আগত ক্রিকেটার
অস্ট্রেলীয় রোমান ক্যাথলিক
অস্ট্রেলিয়া জাতীয় ক্রিকেট দলের কোচ
অস্ট্রেলিয়ান ক্রিকেট হল অব ফেমে প্রবেশকারী
২০শ শতাব্দীর অস্ট্রেলীয় পুরুষ ক্রীড়াবিদ
২১শ শতাব্দীর অস্ট্রেলীয় পুরুষ ক্রীড়াবিদ
তামিল লিপি

তামিল লিপি (தமிழ் அரிச்சுவடி তামিল্ আরিচ্চুবাটি/তামিষ় আরিচ্চুভ়াডি) হল একটি লিখন পদ্ধতি যেটা ব্যবহৃত করা হয় তামিল ভাষায়।

অক্ষর তালিকা

ব্যঞ্জন

স্বর

যুক্তাক্ষর ও বিশেষ অক্ষর

সংখ্যা ও অন্যান্য

ইউনিকোড

তথ্যসূত্র

শব্দিয় বর্ণমালা লিপি
লিখন পদ্ধতি
ব্রাহ্মী লিপি
ভারতের সরকারিভাবে ব্যবহৃত লিখন পদ্ধতি
তামিল ভাষা
ইয়ান থর্প

ইয়ান থর্প (জন্ম: ১৩ অক্টোবর, ১৯৮২) নিউ সাউথ ওয়েলসের সিডনিতে জন্মগ্রহণকারী বিখ্যাত অস্ট্রেলীয় সাঁতারু। অলিম্পিক গেমসে তিনি পাঁচটি স্বর্ণপদক জয় করেন। একমাত্র সাঁতারু হিসেবে বিশ্ব চ্যাম্পিয়নশীপের এক আসরে ছয়টি সোনা জয় করে রেকর্ড গড়েন। তিনি তার বৃহৎ পদযুগলের জন্য পরিচিতি পেয়েছেন। মাত্র চৌদ্দ বছর বয়সে সর্বকনিষ্ঠ সাঁতারু হিসেবে অস্ট্রেলিয়ার প্রতিনিধিত্ব করেন।

জন্মকালীন সময়ে তিনি ৪.১ কেজি ওজন ও ০.৫৯ মিটার উচ্চতা নিয়ে ভূমিষ্ঠ হন। ১২ জুলাই, ২০১৪ তারিখে প্রকাশিত হয় যে, থর্প সমলিঙ্গের প্রতি আকৃষ্ট।

তথ্যসূত্র

আরও দেখুন

বহিঃসংযোগ 

 
  Grand Slam International profile Ian Thorpe
 
 
 
 Ian Thorpe's Fountain For Youth

অস্ট্রেলীয় সাঁতারু
১৯৮২-এ জন্ম
জীবিত ব্যক্তি
অস্ট্রেলীয় আত্মজীবনীকার
কমনওয়েলথ গেমসে অস্ট্রেলীয় প্রতিযোগী
কমনওয়েলথ গেমসে স্বর্ণপদক বিজয়ী অস্ট্রেলীয়
কমনওয়েলথ গেমসে রৌপ্যপদক বিজয়ী অস্ট্রেলীয়
সাঁতারে সাবেক বিশ্বরেকর্ডধারী
পুরুষ ফ্রিস্টাইল সাঁতারু
২০০০ গ্রীষ্মকালীন অলিম্পিকের পদক বিজয়ী
২০০৪ গ্রীষ্মকালীন অলিম্পিকের পদক বিজয়ী
অলিম্পিক ব্রোঞ্জপদক বিজয়ী অস্ট্রেলীয়
অলিম্পিকে স্বর্ণপদক বিজয়ী অস্ট্রেলীয়
অলিম্পিক রৌপ্যপদক বিজয়ী অস্ট্রেলীয়
সাঁতারে অলিম্পিক পদক বিজয়ী
অলিম্পিকে অস্ট্রেলীয় সাঁতারু
অস্ট্রেলীয় ক্রীড়া পদক বিজয়ী
শতবার্ষিকী পদক বিজয়ী
১৯৯৮ কমনওয়েলথ গেমসের সাঁতারু
২০০২ কমনওয়েলথ গেমসের সাঁতারু
২০০০ গ্রীষ্মকালীন অলিম্পিকের সাঁতারু
২০০৪ গ্রীষ্মকালীন অলিম্পিকের সাঁতারু
অস্ট্রেলীয় পুরুষ ফ্রিস্টাইল সাঁতারু
গে ক্রীড়াবিদ
অস্ট্রেলীয় প্রজাতন্ত্রবাদী
মেম্বার্স অব দি অর্ডার অব অস্ট্রেলিয়া
অলিম্পিক স্বর্ণপদক বিজয়ী অস্ট্রেলীয়
অলিম্পিকের সাঁতারে স্বর্ণপদক বিজয়ী
অস্ট্রেলিয়ার অলিম্পিক সাঁতারু
নিউ সাউথ ওয়েলসের পুরুষ ক্রীড়াবিদ
সাঁতারে বিশ্ব সাঁতার প্রতিযোগিতার পদক বিজয়ী
স্পোর্ট অস্ট্রেলিয়া হল অব ফেমে প্রবেশকারী
আবার খাবো

আবার খাবো বাংলা তথা পশ্চিমবঙ্গের একটি জনপ্রিয় মিষ্টি। এই গোলক আকৃতি মিষ্টিটিতে দুটি সমকেন্দ্রিক গোলক থাকে। বিপ্রদাস মুখোপাধ্যাযয়ের মিষ্টান্ন-পাক থেকে জানা যায় এই নরম পাকের সন্দেশটির ভেতরে থাকে পেস্তা, কাজু, কিসমিসযুক্ত ক্ষীর

ইতিহাস 
আবার খাবোর সৃষ্টা নবীনচন্দ্র দাশ। কথিত আছে যে একবার কাশিমবাজারের মহারাণী স্বর্ণময়ী স্বাদবদলের জন্য নতুন ধরনের মিষ্টি খেতে চেয়েছিলেন। নবীনচন্দ্রের কাছে তার বরাত যায়। নবীনচন্দ্র নতুন এক প্রকারের মিষ্টি তৈরি করেন যা খেয়ে মহারাণী স্বর্ণময়ী বলেছিলেন "আবার খাবো"। সেই থেকে মিষ্টিটা আবার খাবো নামে পরিচিত ও জনপ্রিয় হয়। কলকাতার বিখ্যাত মিষ্টান্ন প্রস্তুতকারক সংস্থা গুপ্তা ব্রাদার্স ও ভীমচন্দ্র নাগ আবার খাবোর জন্য সুবিদিত।

জনপ্রিয়তা 
গুপ্তা ব্রাদার্স আবার খাবোর জনপ্রিয়তার কথা মাথায় রেখে তাদের দোকানের নাম রাখেন আবার খাবো। প্রখ্যাত শিল্পপতি রমাপ্রসাদ গোয়েঙ্কা এই মিষ্টি খেতে ভালবাসতেন।

আরও দেখুন 
 রসকদম্ব

তথ্যসূত্র 

মিষ্টান্ন
পশ্চিমবঙ্গের মিষ্টান্ন
শালপর্ণী

শালপর্ণী (বৈজ্ঞানিক নাম: Desmodium gangeticum; সংস্কৃতে: अंशुमती anshumati, ध्रुवा dhruva, दीर्घमूला dirghamoola, पीवरी pivari, शालपर्णी shalaparni; বাংলায়: শালপানি, নারিন্দা ঘাস, চালানি) হচ্ছে Fabaceae পরিবারের একটি গুল্ম জাতীয় উদ্ভিদ। সাধারণত ক্রান্তীয় অঞ্চলের জল-হাওয়ায় স্বাভাবিকভাবে এই উদ্ভিদের বৃদ্ধি ঘটে। এই কারণেপৃথিবীর নানা স্থানের ক্রান্তীয় অঞ্চলেই এই উদ্ভিদ দেখতে পাওয়া যায়। পূর্ব ও উত্তরপূর্ব আফ্রিকা, বাংলাসহ ভারতীয় উপমহাদেশের আরও কিছু অংশ, অস্ট্রেলিয়ার উত্তর অংশ প্রভৃতি অঞ্চলে স্বাভাবিক অবস্থায় এই উদ্ভিদের দেখা মেলে।

তথ্যসূত্র

বহিঃসংযোগ 
  Contains a detailed monograph on Desmodium gangeticum (Shalaparni) as well as a discussion of health benefits and usage in clinical practice. Available online at https://web.archive.org/web/20130812134304/http://toddcaldecott.com/index.php/herbs/learning-herbs/329-shalaparni

বাংলাদেশের উদ্ভিদ
ভারতের উদ্ভিদ
বাংলার উদ্ভিদ
লেস পল

লেস্টার উইলিয়াম পলফাস (জুন ৯, ১৯১৫ - আগস্ট ১২, ২০০৯) যিনি লেস পল নামে পরিচিত, হলেন একজন মার্কিন জ্যাজ, কান্ট্রি এবং ব্লুজ গিটারবাদক, গীতিকার এবং আবিষ্কারক। তিনি ছিলেন সলিড-বডি ইলেকট্রিক গিটারের অগ্রদূত যা রক এ্যন্ড রোল সঙ্গীতকে সম্ভব করে তুলেছে। আধুনিক অনেক রেকর্ডিং উদ্ভাবনের কৃতিত্ব তাকে দিতে হয়। যদিও তিনি এই কৌশল ব্যবহার করায় প্রথম ছিলেন না, কিন্তু তার প্রাথমিক গবেষণা ছিলো ওভারডাবিং,(এছাড়াও সাউন্ড অন সাউন্ড হিসাবে পরিচিত), ডিলে ইফেক্ট, যেমন টেপ ডিলে, ফ্যাসিং ইফেক্ট এবং মাল্টিট্র্যাক রেকর্ডিং যা গোটা পৃথিবীর নজর কেড়ে নেয়।

গ্র্যামি হল অব ফেম
মেরি ফোর্ডের সাথে লেস পলের নিম্নলিখিত রেকর্ডিং গ্র্যামি হল অফ ফেমের অর্ন্তভুক্ত করা হয়েছে। ১৯৭৩ সালে প্রতিষ্ঠিত গ্র্যামি পুরস্কারের এই বিশেষ সম্মান কমপক্ষে ২৫ বছর বয়সী এবং "গুণগত বা ঐতিহাসিক তাৎপয্যপূর্ণ" রেকর্ডের ক্ষেত্রে প্রদান করা হয়ে থাকে।

তথ্যসূত্র

বহিঃসংযোগ

লেস পলের ইতিহাস

মেরি ফোর্ডের সাথে, ১৯৫৮ সাল থেকে প্রাথমিক স্টেরিও: 
লেস পল: চেজিং সাউন্ড (সাবস্ক্রিপশন প্রয়োজন হতে পারে) লেস পল এর জীবনের উপর পিবিএস তথ্যচিত্র, পলের সঙ্গে সম্প্রসারিত সাক্ষাৎকারসহ।
লেস পলকে স্মরণ Photos and extended interviews with Les on WGN Chicago's Steve & Johnnie early morning show
Staff writer (August 13, 2009). "Les Paul", obituary at The Daily Telegraph (Accessed August 24, 2009)
"Les Paul, 'The Wizard of Waukesha'" , a biography (undated) at the Wisconsin Historical Society's official website
Les Paul – Discovery World 2005 video (requires Adobe Flash) at Discovery World's  (museum) official website
The Les Paul Show, archive of Paul's NBC radio show at the Internet Archive's official website (includes MP3 files (free) of eleven of their radio shows including their audition show)
"Les Paul: Legacy of a Guitar Hero" at LIFE
The Wizard of Waukesha (1980) at Allmovie's official website
Les Paul – 'Miles of Music'''], two video interviews of and performances by Paul (5–6 minutes each; requires Adobe Flash) with Bob Miles on Miles of Music'' ([http://milesofmusic.tv/ milesofmusic.tv), a Public-access television cable TV program
CLASSIC TRACKS: Les Paul & Mary Ford 'How High The Moon'
Photo Library from performances at Iridium 
লেস পলের চূড়ান্ত সাক্ষাৎকারসহ
Les Paul - The Man Who Changed it All

১৯১৫-এ জন্ম
২০০৯-এ মৃত্যু
মার্কিন উদ্ভাবক
জার্মান বংশোদ্ভূত মার্কিন ব্যক্তি
উইসকনসিনে সমাধি
মার্কিন যুক্তরাষ্ট্রের জাতীয় শিল্পকলা পদক প্রাপক
কলাম্বিয়া রেকর্ডসের শিল্পী
মার্কিন পুরুষ গিটারবাদক
ক্যাপিটল রেকর্ডসের শিল্পী
ডেকা রেকর্ডসের শিল্পী
নিউমোনিয়ায় মৃত্যু
মার্কিন ব্লুজ গিটারবাদক
বাদ্যযন্ত্রের উদ্ভাবক
২০শ শতাব্দীর মার্কিন পুরুষ সঙ্গীতজ্ঞ
২১শ শতাব্দীর মার্কিন পুরুষ সঙ্গীতজ্ঞ
২০শ শতাব্দীর মার্কিন গিটারবাদক
মার্কিন রক গিটারবাদক
মার্কিন কান্ট্রি সঙ্গীতশিল্পী
ব্লুজ রক সঙ্গীতজ্ঞ
দ্বিতীয় বিশ্বযুদ্ধের মার্কিন সেনা কর্মকর্তা
গ্র্যামি পুরস্কার বিজয়ী
নাজিরহাট

নাজিরহাট বাংলাদেশের দক্ষিণাঞ্চলের চট্টগ্রাম বিভাগের অন্তর্গত চট্টগ্রাম জেলায় অবস্থিত একটি শহর। হালদা নদীর পাড়ে অবস্থিত এই ছোট্ট শহরটি উত্তর চট্টগ্রামের অন্যতম প্রসিদ্ধ বাণিজ্যিক কেন্দ্র। ১৯৩০ সালে আসাম বেঙ্গল রেলওয়ে কর্তৃক নাজিরহাট ভারতের পূর্বাঞ্চলীয় রেল লাইনের সাথে সংযুক্ত হয়। আঞ্চলিক মহাসড়ক R160 (৯৮ কিলোমিটার দীর্ঘ) হাটহাজারী শহর থেকে নাজিরহাট শহর এবং ফটিকছড়ি শহরের উপর দিয়ে খাগড়াছড়ি গিয়ে পৌঁছেছে।

শহরটির সবচেয়ে নিকটবর্তী আন্তর্জাতিক এবং আভ্যন্তরীণ বিমানবন্দর যথাক্রমে শাহ আমানত আন্তর্জাতিক বিমানবন্দর এবং  কক্সবাজার বিমানবন্দর। শহরটি ফটিকছড়ি উপজেলার দ্বিতীয় বৃহত্তম শহরাঞ্চল। বিভাগীয় শহর বন্দর নগরী চট্টগ্রাম থেকে মাত্র ৩৬ কি.মি. দূরত্বে নাজিরহাট শহর অবস্থিত । ছোট্ট শহরটির অবস্থান ধুরুং নদীর পাড়ে। আঞ্চলিক মহাসড়ক R160 (৯৮ কিলোমিটার দীর্ঘ) হাটহাজারী শহর থেকে শুরু হয়ে নাজিরহাট শহরের উপর দিয়ে খাগড়াছড়ি গিয়ে পৌঁছেছে।

জনসংখ্যা
নাজিরহাট শহরের মোট জনসংখ্যা ৫০,০০০।

ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৯.৬ মিটার।

প্রশাসন
২০১৪ সালে নাজিরহাট শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে নাজিরহাট পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এ বিভক্ত । ১৩.৬২ বর্গ কি.মি. আয়তনের নাজিরহাট শহর এলাকাটি নাজিরহাট পৌরসভা দ্বারা পরিচালিত হয়।

শিক্ষা ব্যবস্থা
নাজিরহাট শহরের স্বাক্ষরতার হার হলো শতকরা ৫৮.৮৪ ভাগ।

তথ্যসূত্র 

বাংলাদেশের শহর
চট্টগ্রাম বিভাগের জনবহুল স্থান
কার্ল হুপার

কার্ল লিউলিন হুপার (; জন্ম: ১৫ ডিসেম্বর, ১৯৬৬) গায়ানার জর্জটাউনে জন্মগ্রহণকারী ওয়েস্ট ইন্ডিজের সাবেক আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অধিনায়কের দায়িত্বেও ছিলেন তিনি। ডানহাতি ব্যাটসম্যান ছিলেন কার্ল হুপার। এছাড়াও অফ-স্পিন বোলার হিসেবে ১৯৮০-এর দশকের শেষদিকে গর্ডন গ্রীনিজ, ডেসমন্ড হেইন্স, ম্যালকম মার্শাল ও কোর্টনি ওয়ালশকে সাথে নিয়ে বৈশ্বিক ক্রিকেট অঙ্গনে দলের আধিপত্য বিস্তারে ভূমিকা রেখেছিলেন। ওয়েস্ট ইন্ডিজ দলে তিনি ২১-বছরেরও অধিক সময় ব্যয় করেন।

খেলোয়াড়ী জীবন 
২০০১ সালে ভারত সফরে তিনি তার সর্বোচ্চ ২৩৩ রানের ইনিংস করেন। টেস্ট ক্রিকেটে তিনি ৫,৭৬২ রান করেছেন। ১০২ টেস্টে ৩৬.৪৬ রান গড়ে ও একদিনের আন্তর্জাতিকে ২২৭ খেলায় ৩৫.৩৪ রান গড়ে আদর্শ অল-রাউন্ডারের মর্যাদা লাভ করেন।

হুপার প্রথম-শ্রেণীর ক্রিকেটে স্থানীয় গায়ানা দল ও কাউন্টি ক্রিকেটে কেন্ট এবং ল্যাঙ্কাশায়ার দলে খেলেছেন। ২০০৩ সালে দ্বিতীয় খেলোয়াড় হিসেবে ১৮ কাউন্টি দলের সবগুলোর বিপক্ষেই সেঞ্চুরি করেছেন।

বিশ্বের একমাত্র ক্রিকেটার হিসেবে টেস্ট ও একদিনের আন্তর্জাতিক - উভয়ক্ষেত্রেই পাঁচ হাজার রান, একশত উইকেট, একশত ক্যাচ এবং একশত খেলায় অংশগ্রহণের কীর্তিগাঁথা রচনা করেন যা পরবর্তীতে জ্যাক ক্যালিসও এ সম্মাননা অর্জন করেন। স্টিভ ওয়াহ তার আত্মজীবনীমূলক গ্রন্থে লিখেছেন যে, হুপার দ্রুত পায়ের কাজ করতেন ও নির্দয়তার সাথে স্ট্রোক মারতেন। ইনিংসকে অসম্পূর্ণ রেখেই নিয়মিতভাবে আউট হতেন ও পাশাপাশি তার অমনোযোগীতাও এর প্রধান কারণ ছিল।

খেলার ধরন 
ফিল্ডিং চলাকালীন তিনি সচরাচর দক্ষ ফিল্ডার হিসেবে দ্বিতীয় স্লিপে অবস্থান করতেন। অ্যামব্রোস এবং ওয়ালশের বলে অগণিত ক্যাচ পেয়েছেন। তিনজন খেলোয়াড়ের একজন হিসেবে ১৮টি ভিন্ন ভিন্ন ইংরেজ কাউন্টি দলের বিপক্ষে সেঞ্চুরি পেয়েছেন।

অবসর পরবর্তী-জীবন 
১৯৯০-এর দশক থেকে অ্যাডিলেডে বসবাস করছেন হুপার। ২০১০-১১ ও ২০১১-১২ মৌসুমে অ্যাডিলেডের উডভিল ডিস্ট্রিক্ট ক্রিকেট ক্লাবে কোচের দায়িত্ব পালন করেন তিনি।

তরুণ ওয়েস্ট ইন্ডিয়ান ব্যাটসম্যান চিহ্নিতকরণে সাগিকর হাই পারফরম্যান্স সেন্টারে ব্যাটিং কোচের দায়িত্ব পান। ইন্ডিয়ান প্রিমিয়ার লিগের ধ্যান-ধারণার বিপক্ষে অবস্থান করেন হুপার। অক্টোবর, ২০১২ সালে তিনি আইপিএল সম্বন্ধে বলেন যে, এটি ক্রিকেটের অন্যতম বৃহৎ ও ভীতিকর ধোঁকাবাজি।

তথ্যসূত্র

আরও দেখুন 
 জার্মেইন লসন
 সুনীল নারাইন
 মার্চেন্ট ডি ল্যাঞ্জ
 ওয়েস্ট ইন্ডিজ ক্রিকেট দল

বহিঃসংযোগ 

১৯৬৬-এ জন্ম
জীবিত ব্যক্তি
১৯৮৭ ক্রিকেট বিশ্বকাপের ক্রিকেটার
১৯৯২ ক্রিকেট বিশ্বকাপের ক্রিকেটার
১৯৯৯ ক্রিকেট বিশ্বকাপের ক্রিকেটার
২০০৩ ক্রিকেট বিশ্বকাপের ক্রিকেটার
ওয়েস্ট ইন্ডিয়ান ক্রিকেটার
ওয়েস্ট ইন্ডিজের টেস্ট ক্রিকেটার
ওয়েস্ট ইন্ডিজের টেস্ট ক্রিকেট অধিনায়ক
ওয়েস্ট ইন্ডিজের একদিনের আন্তর্জাতিক ক্রিকেটার
ডেমেরারার ক্রিকেটার
গায়ানার ক্রিকেটার
গায়ানি ক্রিকেটার
কেন্টের ক্রিকেটার
ল্যাঙ্কাশায়ারের ক্রিকেটার
গায়ানার ক্রিকেট কোচ
ক্যারিবিয়ান প্রিমিয়ার লিগের কোচ
আফ্রো-গায়ানীয় ব্যক্তিত্ব
ক্রিকেট বিশ্বকাপের শতরানের তালিকা

ক্রিকেট খেলায় একজন খেলোয়াড় একটি ইনিংসে যখন একশত বা ততোধিক রান সংগ্রহ করে, তখন ক্রিকেটের পরিভাষায় তা সেঞ্চুরি বা শতরান নামে আখ্যায়িত করা হয়। একদিনের আন্তর্জাতিক ক্রিকেটের আন্তর্জাতিক চ্যাম্পিয়নশীপ হচ্ছে ক্রিকেট বিশ্বকাপ। প্রধান পরিচালনাকারী সংস্থা আন্তর্জাতিক ক্রিকেট কাউন্সিল (আইসিসি) ক্রিকেটের এ সর্ববৃহৎ প্রতিযোগিতার আয়োজন করে। প্রতি চার বছর অন্তর ক্রিকেট বিশ্বকাপ অনুষ্ঠিত হয়ে থাকে। সর্বশেষ ২০১৫ সালের ক্রিকেট বিশ্বকাপ পর্যন্ত ১৫টি দেশের খেলোয়াড়গণ সর্বমোট ১৬৩টি সেঞ্চুরি করেন। একদিনের আন্তর্জাতিকের মর্যাদাপ্রাপ্ত সকল দলই সেঞ্চুরি করেছে। এছাড়াও অস্থায়ীভাবে ওডিআই মর্যাদার অধিকারী ৫টি দলের খেলোয়াড়ও সেঞ্চুরি করেছেন। অস্ট্রেলিয়া ও ভারত দল যৌথভাবে ২৫ সেঞ্চুরি করে শীর্ষস্থানে রয়েছে।

১৯৭৫ সালের বিশ্বকাপে ইংল্যান্ডের ডেনিস অ্যামিস ১৩৭ করেছিলেন ভারতের বিরুদ্ধে। একইদিন নিউজিল্যান্ডের গ্লেন টার্নার পূর্ব আফ্রিকার বিপক্ষে অপরাজিত ১৭১* রান সংগ্রহ করেন যা পরবর্তী বিশ্বকাপ পর্যন্ত ব্যক্তিগত সর্বোচ্চ রানের মর্যাদা পায়। ১৯৮৩ সালে ভারতের কপিল দেব জিম্বাবুয়ের বিরুদ্ধে অপরাজিত ১৭৫* রান করেন। পরবর্তীতে ১৯৮৭ সালে ওয়েস্ট ইন্ডিজের ভিভ রিচার্ডস ১৮১ ও ১৯৯৬ সালে দক্ষিণ আফ্রিকার গ্যারি কার্স্টেন অপরাজিত ১৮৮* রান করেন। শচীন তেন্ডুলকর সর্বাধিক ছয় সেঞ্চুরি করে রেকর্ড গড়েন। তারপরেরই শ্রীলঙ্কার কুমার সাঙ্গাকারা ও অস্ট্রেলিয়ার রিকি পন্টিং যৌথভাবে ৫ সেঞ্চুরি করেন। মার্ক ওয়াহ, সৌরভ গাঙ্গুলী, মাহেলা জয়াবর্ধনে ও এবি ডি ভিলিয়ার্স যৌথভাবে রয়েছেন ৪ সেঞ্চুরি করে। ওয়াহ, গাঙ্গুলী ও ম্যাথু হেইডেন - এ তিনজন একক প্রতিযোগিতায় সর্বাধিক ৪ সেঞ্চুরি করেন যথাক্রমে ১৯৯৬, ২০০৩ ও ২০০৭ সালের প্রতিযোগিতায়। পরবর্তীতে ২০১৫ সালের ক্রিকেট বিশ্বকাপে সাঙ্গাকারা ধারাবাহিকভাবে ৪টি শতক হাঁকান। আয়ারল্যান্ডের কেভিন ও’ব্রায়ান মাত্র ৫০ বলে দ্রুততম শতরান করেন ২০১১ সালের বিশ্বকাপে ইংল্যান্ডের বিরুদ্ধে। ১৯৯২ সালে জিম্বাবুয়ের অ্যান্ডি ফ্লাওয়ার বিশ্বকাপে ওডিআই অভিষেক ঘটিয়ে সেঞ্চুরি করেন। তৃতীয় খেলোয়াড় হিসেবে একদিনের আন্তর্জাতিক অভিষেক ঘটে তার। ২০১১ সাল পর্যন্ত একমাত্র ব্যাটসম্যান হিসেবে বিশ্বকাপে অভিষেক ঘটিয়ে সেঞ্চুরি করার বিরল কীর্তিগাঁথা টিকে রয়েছে। ২০১১ সালে সর্বাধিক ২৪ সেঞ্চুরি হয়; অন্যদিকে ১৯৭৯ সালের বিশ্বকাপে সর্বনিম্ন ২ সেঞ্চুরি হয়। বর্তমান বিশ্বকাপে ইতোমধ্যেই ৩৮টি সেঞ্চুরি হয়েছে।

২০১১ সাল পর্যন্ত বিশ্বকাপের ফাইনালে মোট ছয়টি সেঞ্চুরি হয়েছে। তন্মধ্যে পাঁচটি দলকে জয়লাভে সহায়তা করেছে। ২০০৭ সালে শ্রীলঙ্কার বিরুদ্ধে অস্ট্রেলীয় অ্যাডাম গিলক্রিস্ট ব্যক্তিগত ১৪৯ রান সংগ্রহের মাধ্যমে ফাইনালে সর্বোচ্চ রানের অধিকারী হয়েছেন। তার সেঞ্চুরি আসে মাত্র ৭২ বলে যা ফাইনালের দ্রুততম সেঞ্চুরি হিসেবে স্বীকৃত। অন্যদিকে ২০১১ সালের বিশ্বকাপের ফাইনালে মাহেলা জয়াবর্ধনে ভারতের বিরুদ্ধে সেঞ্চুরি করলেও তার দল পরাজিত হয়।

নির্দেশিকা

সেঞ্চুরিসমূহ 
অক্ষর অনুযায়ী এ তালিকা সাজানো হয়েছে। যে-কোন পরিসংখ্যানগত কারণে কলামের  আইকনে ক্লিক করে জানা যাবে।

১ থেকে ৫০

৫১ থেকে ১০০

১০১ থেকে ১৫০

১৫১ থেকে ২০০

পাদটীকা

তথ্যসূত্র

সাধারণ

নির্দিষ্ট

গ্রন্থপঞ্জি 

 

 

ক্রিকেট সম্পর্কিত তালিকা
ক্রিকেট বিশ্বকাপ
একদিনের আন্তর্জাতিক ক্রিকেটের রেকর্ডসমূহ
ক্রিকেটে শতরানের তালিকা
অ-জাপানি ডোরেমন সংস্করণের তালিকা

এটি জাপানের বাইরে মুক্তিপ্রাপ্ত ডোরেমনের তালিকা। ডোরেমন জাপানের জনপ্রিয় মাঙ্গা এবং আনিমেটেড ধারাবাহিক যা ফুজিকো এফ ফুজিও কর্তৃক রচিত এবং শোগাকুকান কর্তৃক প্রকাশিত। এই ধারাবাহিক বিভিন্ন দেশে মুক্তি পেয়েছে।

এশিয়া

মধ্যপ্রাচ্য 
এটি ১৯৯৫ সালে প্রথম আরব দেশসমূহে সম্প্রচার করা হয়।

ডোরেমন আরবিতে: ("Abqoor" عبقور, which means a mini Brilliant)

 আলজেরিয়া
 লিবিয়া
 ওমান
 কাতার
 সৌদী আরব
 তিউনিসিয়া
 সংযুক্ত আরব আমিরাত
 বাহরাইন

আরও দেখুন 
 ডোরেমন চলচ্চিত্রের তালিকা
 ডোরেমনের ভারতীয় সংস্করণ

তথ্যসূত্র

বহিঃসংযোগ 
 小学館：藤子・F・不二雄ワンダーランド ぼくドラえもん , vol. ৯
 ডোরেমনের তাগালগ সংস্করণ

ডোরেমনের তালিকা
মাসায়োশি ওয়াতানাবে

মাসায়োশি ওয়াতানাবে (, ; জন্ম: ২০শে ডিসেম্বর ১৯৫৪) একজন জাপানি রসায়নবিদ এবং ইয়োকোহামা জাতীয় বিশ্ববিদ্যালয়ের অধ্যাপক।

শিক্ষা জীবন 
তিনি জাপানের ওয়াসেদা বিশ্ববিদ্যালয়ে রসায়ন বিষয়ে অধ্যয়ন করেন এবং ১৯৮৩ সালে সেখানে থেকে প্রকৌশল বিষয়ে পিএইচডি অর্জন করেন। তিনি ১৯৯২ সালে, তিনি প্রভাষক হিসেবে জাপানের ইয়োকোহামা জাতীয় বিশ্ববিদ্যালয়ের অনুষদে যোগদান করেন এবং যথাক্রমে ১৯৯৪ থেকে ১৯৯৮ সালে সহযোগী এবং পরবর্তীতে পূর্ণ অধ্যাপক পদে উন্নীত হন। এছাড়াও তিনি ১৯৯৯ থেকে ২০০২ সাল পর্যন্ত জাপানের টোকিও বিশ্ববিদ্যালয়ে বহিরাগত অধ্যাপক হিসেবে কাজ করেছেন।

গবেষণা 
 আয়নিকের আয়নিক তরল এবং পলিমার ইলেক্ট্রোলাইট এবং লিথিয়াম ব্যাটারি, জ্বালানি সেল, সৌর কোষ এবং সক্রিয়কারকের জন্য বস্তুসমুহের নকশা প্রণয়ন।
  আয়নিক তরলের মধ্যে পলিমার এবং ন্যানো-বস্তুসমুহের সুপ্রাআণবিক সজ্জিতকরণ।
  বহিরাগত উদ্দীপনার এবং ত্রিমাত্রিক তড়িৎদ্বারের প্রতিক্রিয়ার মাধ্যমে হাইড্রজেল সহ ন্যানো-গঠনের বস্তুসমুহের কাঠামোগত রঙ পরিবর্তন। 
 বায়ো-সেন্সর এবং বায়ো-ইন্টারফেসের জন্য প্রোটিন তড়িৎ রসায়ন।

বহিঃসংযোগ 
 মাসায়োশি ওয়াতানাবে এর গ্রুপ

১৯৫৪-এ জন্ম
জীবিত ব্যক্তি
জাপানি রসায়নবিদ
টোকিও বিশ্ববিদ্যালয়ের অধ্যাপক
ওয়াসেদা বিশ্ববিদ্যালয়ের প্রাক্তন শিক্ষার্থী
জাপানি বিজ্ঞানী
পাঁচগাছী ইউনিয়ন, পীরগঞ্জ

পাঁচগাছী ইউনিয়ন বাংলাদেশের রংপুর বিভাগের রংপুর জেলার পীরগঞ্জ উপজেলার অন্তর্গত একটি ইউনিয়ন।

অবস্থান 
রংপুর জেলা হতে ৪৫ কি:মি:  দক্ষিণ দিকে অবস্থিত। পীরগঞ্জ উপজেলা হতে ১২ কি:মি: উত্তর-পূর্ব দিকে অবস্থিত।  ১১নং পাঁচগাছী ইউনিয়নের উত্তরে মিঠাপুকুর উপজেলার ১৭ নং ইমামদপুর ইউনিয়ন, দক্ষিণে সাদুল্লাপুর উপজেলার ০১ নং রসূলপুর ইউনিয়ন, উত্তর-পশ্চিমে পীরগঞ্জ উপজেলার ১০ নং শানেরহাট ইউনিয়ন, পূর্ব দিকে ১২ নং মিঠিপুর ইউনিয়ন অবস্থিত। অত্রউনিয়নের মধ্য দিয়ে বামনীর বিল, দক্ষিণ পাশ দিয়ে নলেয়ার বিল এবং উত্তর পাশ দিয়ে চাউয়ার বিল অবস্থিত। উক্ত বিলগুলি আর প্রানবন্ত নয়, তবে এই সব মরা বিলগুলি বন্যার মৌসুমেইউনিয়নকে প্রাণবন্ত করে তোলে। সংস্কার ও খননের অভাবে এখন নামে মাত্র বিলের তালিকায় রয়েছে। এই সমস্ত বিলে প্রায় ১৫০ হেক্টর পতিত জমি রয়েছে।

প্রশাসনিক এলাকা
 মৌজা: ১৫ টি
 গ্রাম: ১৫ টি

পাঁচগাছী ইউনিয়নের গ্রামসমূহ- 
 আমোদপুর
 এনায়তেপুর
 বিরাহীমপুর
 পাঁচগাছী
 পানেয়া
 সাদুল্ল্যাপুর
 জাহাঙ্গীরাবাদ
 নাসিরাবাদ
 পাইকান
 মোজাফ্ফরপুর
 সাহাপুর
 কেশবপুর
 আছমতপুর
 সোয়েবপুর
 জ্যোতিডাঙ্গা

ভাষা ও সংস্কৃতি  
এলাকার জনগণ অতিথি পরায়ণ। সকল ধর্মের লোকের মধ্যে কোন কলহ নেই। ধর্মীয় রীতি অনুযায়ী সকল ধর্মের লোক ধর্মীয়অনুষ্ঠান পালন করে। ইউনিয়নে আদিবাসী থাকায় বছরের বিভিন্ন ধর্মীয় অনুষ্ঠানে তাদের নাচ -গান দেখা যায়।

জনসংখ্যার উপাত্ত 
২৯১৮৯ জন (২০১১ সালের আদমশুমারী অনুযায়ী)

 পুরুষঃ ১৪৯৫০ জন (৫১.২%)
 মহিলাঃ ১৪২৩৯ জন (৪৮.৮%)
 উপজাতির সংখ্যা: ৫৭৫ জন (সাঁওতাল-৫৭৫)

শিক্ষা 
শিক্ষার হার: ৪২%

 সরকারি প্রাইমারী স্কুল: ১৩টি
 এনজিও কর্তৃক প্রাক প্রাথমিক শিক্ষা কেন্দ্র: ১টি
 কিন্ডারগার্ডেন: ৪টি
 নিম্ন মাধ্যমিক বিদ্যালয়: ২টি
 মাধ্যমিক বালিকা বিদ্যালয়: ১টি
 উচ্চ মাধ্যমিক বিদ্যালয়: ৩টি
 ডিগ্রী কলেজ: নেই
 হাফেযজয়া  মাদ্রাসা: ২টি
 দাখিল মাদ্রাসা: ২টি
 আলিম মাদ্রাসা: নেই
 ফাজিল মাদ্রাসা: নেই
 কারিগরি বিদ্যালয়: ১টি
 কারিগরি কলেজ: নেই
 কলেজ: ১টি
 আদিবাসি বিদ্যালয়: ১টি

উল্লেখযোগ্য শিক্ষাপ্রতিষ্ঠান 
 জাহাঙ্গীরাবাদ দ্বি-মুখী উচ্চ বিদ্যালয়
 জাহাঙ্গীরাবাদ সরকারি প্রাথমিক বিদ্যালয়
 দশমৌজা উচ্চ বিদ্যালয়
 দশমৌজা সরকারি প্রাথমিক বিদ্যালয়
 আমোদপুর মহাবিদ্যালয়
 আমোদপুর সরকারি প্রাথমিক বিদ্যালয়

বাজার 
হাটবাজারের সংখ্যা: ৭ টি

বেশ কিছু বড় ও লোকসমাগম্পুর্ণ হাট ইউনিয়নের বিভিন্ন স্থানে নিয়মিতভাবে বসে থাকে। এগুলোর মধ্যে 
 কদমতলা বাজার
 আমোদপুর বটতলি বাজার
 পাঁচগাছী একতা বাজার
 জাহাঙ্গীরাবাদ হাট উল্লেখযোগ্য
 একতা বাজার
 বাবুর স্টান

উল্লেখযোগ্য ব্যক্তি

দর্শনীয় স্থান 

 সাহাপুর বৌদ্ধ বিহার
 বামনীর বিল 
 আমোদপুর আদিবাসী পাড়া গীর্জা

স্বাস্থ্য 
কমিউনিটি ক্লিনিক: ৩টি
পাঁচগাছী ইউনিয়ন স্বাস্হ্য ও পরিবার কল্যাণ কে: ১ টি

তথ্যসূত্র 

পীরগঞ্জ (রংপুর) উপজেলার ইউনিয়ন
সাউথইস্ট ব্যাংক পিএলসি

সাউথইস্ট ব্যাংক পিএলসি বাংলাদেশের একটি বেসরকারি ব্যানিজ্যিক ব্যাংক। ব্যাংকটি বাংলাদেশ ব্যাংক থেকে লাইসেন্স পায় ২৩ মার্চ, ১৯৯৫ এবং প্রথম শাখার যাত্রা শুরু করে ২৫ মে, ১৯৯৫।

মিশন
বাংলাদেশে একটি প্রধান ব্যাংকিং প্রতিষ্ঠান হওয়া এবং জাতীয় অর্থনীতিতে উল্লেখযোগ্য অবদান রাখা।

কার্যক্রম
বর্তমানে ব্যাংকটি বিভিন্ন ধরনের সেবা দিচ্ছে - 
 রিটেইল ব্যাংকিং
 কর্পোরেট ব্যাংকিং
 ইসলামী ব্যাংকিং
 বিনিয়োগ ব্যাংকিং
 এস এম ই ব্যাংকিং
 বৈদেশিক বাণিজ্য ব্যাংকিং
 বৈদেশিক রেমিট্যান্স ব্যাংকিং

শাখা
বর্তমানে সাউথইস্ট ব্যাংকের (ডিসেম্বর, ২০১৭) ১৩৫ টি শাখা আছে  এছাড়া, ব্যাংকটিতে বিকল্প ব্যাংকিং সেবা যেমন ইন্টারনেট ব্যাংকিং, এটিএম সেবা চালু আছে।

সামাজিক দায়বদ্ধতা (CSR)
সামাজিক দায়বদ্ধতা থেকে ব্যাংকটি ২০০২ সালে "সাউথইস্ট ব্যাংক ফাউন্ডেশন" নামে একটি জনকল্যাণমূলক সংস্থা প্রতিষ্ঠা করে। যার মাধ্যমে ব্যাংকটি বিভিন্ন সেবামূলক কাজে সহায়তা করে থাকে।

তথ্যসূত্র

বহিঃসংযোগ 

বাংলাদেশের বেসরকারি ব্যাংক
বাংলাদেশের ইসলামি ব্যাংকিং সেবা প্রদানকারী ব্যাংক
১৯৯৫-এ প্রতিষ্ঠিত ব্যাংক
বাংলাদেশের ব্যাংক
ঢাকা স্টক এক্সচেঞ্জে তালিকাভুক্ত কোম্পানি